En 48-årig mand er ved et grundlovsforhør fredag eftermiddag sigtet for langvarig frihedsberøvelse og kvalificeret vold med karakter af mishandling. Gerningsmanden er ved Retten i Aalborg sigtet for at have udsat en 29-årig mand for grov mishandling med talrige spark og slag, og at have skudt den 29-årige i ansigtet med en luftpistol. Hændelsen er foregået over en længere periode i en lejlighed i Aalborg. Ifølge Thomas Klingenberg, der er anklager ved Nordjyllands Politi, startede mishandlingen af manden 16 juni klokken 18 og fortsatte til næste aften. Den forurettede har fået operationskrævende ansigtsfrakturer, og der blev fundet blyhagl i hans ansigt. Besiddelse af narko Manden er desuden sigtet for at have været i besiddelse af narkotika, herunder 25 gram heroin, 9 gram kokain og 250 gram hash. Ligeledes er han sigtet for at have solgt narkotika. Gerningsmanden erkendte sig skyldig i besiddelsen og salget af stoffer. Mens han erkendte sig delvist skyldig i mishandling af manden. Den 48-årige er blevet varetægtsfængslet i fire uger.

Opsummering:
Manden blev sigtet ved et lukket grundlovsforhør fredag eftermiddag.